English: -(1) Where immovable property has been sold under this Chapter, the defaulter, or any person owning such property or holding an interest therein, may at any time within ninety days of the date of sale apply in the prescribed manner to the Deputy Commissioner to have the sale set aside, (a) on the ground of some material irregularity or mistake or fraud resulting in loss or injury to him, or (b) on his depositing in the Deputy Commissioner's office the amount of the arrear specified in the proclamation of sale, the cost of the sale and for payment to the purchaser, a sum equal to five per centum of the purchase money.
Kannada: - (1) ಈ ಅಧ್ಯಾಯದ ಮೇರೆಗೆ ಸ್ಥಿರ ಸ್ವತ್ತನ್ನು ಹರಾಜು ಮಾಡಿದಾಗ, ಸುಸ್ತಿದಾರನು ಅಥವಾ ಅಂಥ ಸ್ವತ್ತಿನ ಒಡೆಯನಾಗಿರುವನು ಅಥವಾ ಅದರಲ್ಲಿ ಹಿತಾಸಕ್ತಿಯುಳ್ಳ ಯಾರೇ ವ್ಯಕ್ತಿಯು ಹರಾಜಿನ ದಿನಾಂಕದಿಂದ ತೊಂಬತ್ತು ದಿನಗಳೊಳಗಾಗಿ ಯಾವುದೇ ಸಮಯದಲ್ಲಿ ನಿಯಮಿಸಬಹುದಾದ ರೀತಿಯಲ್ಲಿ ಡೆಪ್ಯೂಟಿ ಕಮಿಷನರಿಗೆ,(ಎ) ಮುಖ್ಯವೆನಿಸುವ ಕ್ರಮದೋಷ ಅಥವಾ ಪ್ರಮಾದ ಅಥವಾ ಮೋಸ-ಇವುಗಳಿಂದಾಗಿ ತನಗೆ ನಷ್ಟ ಅಥವಾ ಹಾನಿ ಉಂಟಾಗಿದೆಯೆಂಬ ಅಧಾರದ ಮೇಲೆ; ಅಥವಾ (ಬಿ) ಹರಾಜಿಗೆ ಮಾಡಿದ ಘೋಷಣೆಯಲ್ಲಿ ನಿರ್ದಿಷ್ಟಪಡಿಸಿದ ಬಾಕಿ ಮೊಬಲಗನ್ನು ಮಾರಾಟಕ್ಕೆ ತಗುಲಿದ ವೆಚ್ಚವನ್ನು ಮತ್ತು ಖರೀದಿದಾರನಿಗೆ ಕೊಡುವ ಸಲುವಾಗಿ ಖರೀದಿ ಹಣದ ಶೇಕಡಾ ಐದರಷ್ಟು ಮೊಬಲಗನ್ನು ಡೆಪ್ಯೂಟಿ ಕಮಿಷನರ ಕಚೇರಿಯಲ್ಲಿ ಠೇವಣಿ ಮಾಡಿ, - ಹರಾಜನ್ನು ರದ್ದುಗೊಳಿಸಲು ಅರ್ಜಿ ಸಲ್ಲಿಸಬಹುದು (2) (1)ನೇ ಉಪಪ್ರಕರಣದ (ಎ) ಖಂಡದ ಮೇರೆಗೆ ಅರ್ಜಿಯನ್ನು ಸಲ್ಲಿಸಿದಾಗ, ಹರಾಜು ಪ್ರಕಟಿಸುವಲ್ಲಿ ಅಥವಾ ನಡೆಸುವಲ್ಲಿ ಮುಖ್ಯವಾದ ಕ್ರಮದೋಷ, ತಪ್ಪು ಆಗಿದೆ ಅಥವಾ ಮೋಸವು ನಡೆದಿದೆ ಎಂದು ಡೆಪ್ಯೂಟಿ ಕಮಿಷನರಿಗೆ ಸಂಕ್ಷಿಪ್ತ ವಿಚಾರಣೆಯ ಅನಂತರ ಮನದಟ್ಟಾದರೆ, ಅವನು ಆ ಹರಾಜನ್ನು ರದ್ದುಪಡಿಸತಕ್ಕದ್ದು ಮತ್ತು ಹೊಸ ಹರಾಜಿಗೆ ನಿರ್ದೆಶಿಸತಕ್ಕದ್ದು: 109 ಪರಂತು ಅಂಥ ಕ್ರಮದಿಂದಾಗಿ ಅಥವಾ ತಪ್ಪಿನಿಂದಾಗಿ ಅರ್ಜಿದಾರನಿಗೆ ನಷ್ಟ ಅಥವಾ ಹಾನಿ ಉಂಟಾಗಿದೆಯೆಂದು ರುಜುವಾತಾದ ಹೊರತು, ಯಾವುದೇ ಕ್ರಮದೋಷದ ಅಥವಾ ತಪ್ಪಿನ ಕಾರಣದ ಮೇಲೆ ಯಾವುದೇ ಹರಾಜನ್ನು ರದ್ದುಪಡಿಸತಕ್ಕದ್ದಲ್ಲ.